Jean-Claude Turcotte

Jean-Claude Turcotte (født 26. juni 1936 i Montréal i Canada, død 8. april 2015 samme sted) var en av Den katolske kirkes kardinaler, og erkebiskop av Montréal fram til han ble pensjonert i 2012.


== Liv og virke ==


=== Bakgrunn ===
Jean-Claude Turcotte fikk en humanistisk skoleutdannelse og studerte til prest i Montréal.


=== Prest ===
Han ble presteviet den 24. mai 1959 av biskopen av Prince-Albert, msgr. Laurent Morin, for erkebispedømmet Montreal. Etter sin prestevielse var han kapellan i to år, og var deretter kapellan for den kristne arbeiderungdom i bispedømmet.
I 1964 reiste han til Frankrike for videre studier ved Det katolske fakultetet i Lille, hvor han tok diplom i sosial pastoraltjeneste. I 1965 vendte han tilbake til Montréal, hvor han utførte pastoralt arbeid frem til 1981. Han var bispedømmets kansler for JOC, JICF (la Jeunesse indépendante catholique féminine) og bevegelsen for kristne arbeidere (1965–67). Han var ansvarlig for erkebispedømmets avdeling for presteskapet (1967–1974), og ble i 1974 bispedømmets direktør for sognepastoraltjeneste. I 1981 ble han generalvikar.


=== Biskop, erkebiskop ===
Den 14. april  1982 ble han hjelpebiskop i Montréal, og ble bispeviet av erkebiskopen fer, kardinal Paul Grégoire, den 29. juni samme år. De medkonsekrerende biskoper var hjelpebiskopene Adrien André Maria Cimichella O.S.M. og Leonard James Crowley.
I 1990 fratrådte kardinal Grégoire av aldersgrunner; da ble 1990 ny erkebiskop av Montréal.


=== Kardinal ===
Den 26. november 1994 ble han kreert til kardinalprest av pave Johannes Paul II, og gitt Nostra Signora del Santissimo Sacramento e dei Santi Martiri Canadesi-kirken i Roma som tittelkirke. Fra 1997 til 1999 var han presidenmt av den kanadiske katolske bispekonferanse.
Kardinal Turcotte deltok i konklavet i 2005, som valgte kardinal Ratzinger til pave Benedikt XVI. Margaret Hebblethwaite, medforfatter av boken The Next Pope, identifiserte ham som en av de papabile. Andre bøker og BBC nevnte ham også som en mulig neste pave forut for valget i 2005. Den 20. mars 2012 innvilliget pave Benedikt XVI kardinalens aldersbetingede avskjedssøknad.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Antonio Agliardi (1832-1915) *1896
Kardinal Basilio Pompilj (1858-1931) *1911
Kardinal Adeodato Giovanni Piazza (1884-1957) *1930
Kardinal Paul-Émile Léger, P.S.S. (1904-1991) *1950
Kardinal Paul Grégoire (1911-1993) *1961
Kardinal Jean-Claude Turcotte (1936-2015) *1982


== Referanser ==


== Eksterne lenker ==
Fyldige kardinalsbigrafier på norsk – katolsk.no
Biografi på The Cardinals of the Holy Roman Church